КОМИ РЕСПУБЛИКАСА ГОСУДАРСТВЕННÖЙ СÖВЕТЛÖН ШУÖМ

**«Коми Республикаса видзöдан-арталан палата йылысь положение йылысь» Коми Республикаса Государственнöй Сöветлöн Шуöмö вежсьöмъяс пыртöм йылысь**

Коми Республикаса Государственнöй Сöвет шуис:

1. Пыртны «Коми Республикаса видзöдан-арталан палата йылысь положение йылысь» Коми Республикаса Государственнöй Сöветлöн 2003 во косму тöлысь 24 лунся III-1/42 №-а Шуöмö (Коми Республикаса государственнöй власьт органъяслöн индöд-тшöктöмъяс, 2003, 9 №, 2665 ст.; 2004, 3 №, 3059 ст.; 2005, 3 №, 3790 ст.; 2007, 4 №, 4783 ст.; 5 №, 4801 ст.; 2009, 7 №, 84 ст.; 17 №, 287 ст.; 34 №, 645 ст.) татшöм вежсьöмъяс:

Коми Республикаса видзöдан-арталан палата йылысь положениеын, мый вынсьöдöма Шуöмöн (содтöдын):

1) 2 статьялöн 4 юкöнса 6 пункт гижны тадзи:

«6) Коми Республикаса оланпасъяслы (Коми Республикаса оланпас балаяслы) да Коми Республикаса Государственнöй Сöветлöн шуöмъяслы (Коми Республикаса Государственнöй Сöветлöн шуöм балаяслы) коррупциялы паныд экспертиза.";

2) 9 статьяын «да экспертно-аналитическöй удж» кывъяс вежны «, экспертнöй, аналитическöй» кывъясöн;

3) 10 статьялöн 2 юкöнса 2 пункт гижны тадзи:

«2) видлалö Видзöдан-арталан палатаса контрольнöй мероприятиеяслöн вося планö (водзö – вося план) пыртöм кузя воöм вöзйöмъяссö;»;

4) 11 да 12 статьяяс гижны тадзи:

|  |  |
| --- | --- |
| **«11 статья.** | **Видзöдан-арталан палаталысь удж котыртöм да планируйтöм** |

1. Видзöдан-арталан палата лöсьöдö ассьыс уджсö вося план подув вылын, мый артмö республиканскöй бюджет, бюджетысь öтдор мутасса государственнöй фондъяслöн бюджетъяс бöрся быд боксянь, системнöй контроль коланлун серти нуöдöмын Видзöдан-арталан палаталысь став сикас удж да туйвизь тöд вылö босьтöмöн.

2. Вося планö пыртöм йылысь вöзйöмъяссö мöдöдöны Видзöдан-арталан палатаö öчереднöй финансöвöй во водзвывса вöльгым тöлысь 1 лунысь оз сёрджык.

3. Видзöдан-арталан палатаса коллегия тайö Положениелöн 12 статьяöн урчитöм пöрадок серти видлалö корöмъясöн да шыöдчöмъясöн воöм став вöзйöмсö, кутшöмъясöс колö быть видлавны вося план лöсьöдiгöн.

Видзöдан-арталан палата дасьтö воöм вöзйöмъяс видлалан помшуöмъяс йылысь своднöй юöр вося планö пыртöм кузя.

Своднöй юöрö пасйöны:

1) контрольнöй мероприятие нуöдöм йылысь вöзйöм вöзйысьлысь ним;

2) вöзйöм контрольнöй мероприятиелысь ним;

3) контрольнöй мероприятие нуöдöм вылö вöзъяна кадколаст;

4) контрольнöй мероприятие нуöдöм йылысь вöзйöмкöд тшöтш гöгöрвоöда да подула содтöд юöр;

5) Видзöдан-арталан палаталысь воöм вöзйöмъяссö водзвыв анализируйтöм бöрын помшуöмъяс серти юöр, сы лыдын: объект лыддьöг да бюджетысь сьöм мында, мый колö прöверитны контрольнöй мероприятие збыльмöдöм вылö, контрольнöй мероприятие нуöдöм вылö колана кадколаст, мукöд юöр, мый инмö решение примитöм вылö;

6) Видзöдан-арталан палатаса коллегиялысь вося планö воöм вöзйöмъяссö пыртöм либö пырттöм йылысь рекомендацияясöн решение, а сiдзжö Видзöдан-арталан палатаса коллегиялысь вося планö лöсялана вöзйöмъяс пыртöм вылö законодательнöй либö мукöд мытшöд эмлун либö абутöмлун йылысь решение серти юöрсö.

Сэк, кор Видзöдан-арталан палатаса коллегия сетö рекомендацияяс сы йылысь, медым не пыртын вося планö воöм вöзйöмсö, своднöй юöрын сетöм рекомендацияяссö колö подулавны.

Видзöдан-арталан палатаса коллегиялысь воöм вöзйöмъяссö вося планö пыртöм йылысь видлалöмын кывкöртöдъяс йылысь своднöй юöрсö Видзöдан-арталан палата мöдöдö Коми Республикаса Государственнöй Сöветлöн Президиумö öчереднöй финансöвöй во водзвывса вöльгым тöлысь 20 лунысь оз сёрджык вося план баласö видлалöм, дасьтöм да Коми Республикаса Государственнöй Сöветö сiйöс пыртöм могысь.

Видзöдан-арталан палата своднöй юöркöд öттшöтш мöдöдö Коми Республикаса Государственнöй Сöветö законодательствоöн урчитöм быть нуöдöм вылö мероприятиеяс лыддьöг.

Вося плансö вынсьöдö Коми Республикаса Государственнöй Сöвет.

4. Планысь öтдор контрольнöй мероприятиеяс нуöдсьöны:

1) Коми Республикаса Государственнöй Сöветлöн шуöмъяс подув вылын;

2) Коми Республикаса Юралысьлöн решениеяс подув вылын;

3) Видзöдан-арталан палатаса коллегиялöн решение подув вылын.

Видзöдан-арталан палата юöртö Коми Республикаса Государственнöй Сöветлöн Президиумö сы йылысь, мый Коми Республикаса Юралысь примитiс решение да Видзöдан-арталан палатаса коллегия примитiс решение Коми Республикаса Государственнöй Сöвет Президиумлöн медматысса заседание вылын нуöдны планысь öтдор контрольнöй мероприятие.

|  |  |
| --- | --- |
| **12 статья.** | **Видзöдан-арталан палаталысь вося план лöсьöдiгöн быть колана корöмъяс да шыöдчöмъяс видлалан пöрадок**  |

1. Сэк, кор Видзöдан-арталан палатаö воö корöм либö шыöдчöм, кутшöмöс быть колö видлавны вося план лöсьöдiгöн, Видзöдан-арталан палатаса веськöдлысь тшöктö анализируйтны вöзйöмъяссö да сетö найöс видлалöм вылö Видзöдан-арталан палатаса коллегияö.

2. Вöзйöмсö анализируйтiгöн видзöдöны, пырö-ö сiйö Видзöдан-арталан палатаса компетенцияö, дасьтöны контрольнöй мероприятие нуöдöм вылö колана кадколаст йылысь юöр, мукöд гöгöрвоöдана юöр.

3. Вося план лöсьöдiгöн быть видлалöм вылö корöмъясöн да шыöдчöмъясöн сетöм став вöзйöм йылысь юöрсö да анализируйтöм бöрын помшуöмъяссö сетöны видлалöм вылö Видзöдан-арталан палатаса коллегияö.

4. Коллегия видлалö вöзйöмъяссö да гöгöрвоöдана гижöдсö, примитö воöм вöзйöмъяс видлалан помшуöмъяс кузя Коми Республикаса Государственнöй Сöветлöн Президиумö своднöй юöрсö мöдöдöм йылысь решение.

5. Вося план лöсьöдiгöн быть видлалöм вылö корöм либö шыöдчöм сетысьлы вочакывсö Видзöдан-арталан палата мöдöдö Коми Республикаса Государственнöй Сöветöн вося план вынсьöдöм лунсянь комын лунысь оз сёрджык.»;

5) 13 статья киритны;

6) 14 статьялысь 2 юкöнса 5 пункт киритны;

7) содтыны татшöм 221 статья:

|  |  |
| --- | --- |
| **«221 статья.** | **Видзöдан-арталан палаталöн экспертиза да кывкöртöдъяс**  |

Видзöдан-арталан палата нуöдö экспертиза да сетö кывкöртöдъяс:

1) республиканскöй бюджет йылысь оланпас бала, сылысь чöжöс да рöскод статьяяссö, пытшкöсса да ортсысса государственнöй уджйöз да республиканскöй бюджетлысь дефицит ыдждасö подулалöм, Коми Республикаса медицинскöя быть страхуйтан фондса бюджет йылысь оланпас бала кузя;

2) бюджет да сьöм юалöмъяс серти оланпас пыртысь да мукöд нормативнöй правовöй акт балаяс кузя, кутшöмъясöс пыртöны Коми Республикаса Государственнöй Сöветö видлалöм вылö, а сiдзжö сэтшöм балаяс кузя, кутшöмъяс могмöдсьöны сьöмöн республиканскöй бюджетысь;

3) Коми Республикаса оланпасъяс (Коми Республикаса оланпас балаяс) да Коми Республикаса Государственнöй Сöветлöн шуöмъяс (Коми Республикаса Государственнöй Сöветлöн шуöм балаяс) кузя наысь коррупциогенносьт тöдмалöм да водзö вылö найöс бырöдöм могысь.

Оланпас пыртысь да мукöд нормативнöй правовöй акт балаяс кузя кывкöртöдъяс колö дасьтыны, кыдзи век овлö, 14 лунöн сiйö лунсяньыс, кор найö воисны Видзöдан-арталан палатаö, но оз сёрджык кывкутана комитетлöн заседание нуöдан лунысь, кöнi кутасны видлавны оланпас пыртысь да (либö) мукöд нормативнöй правовöй акт бала, мöдтор кö абу артыштöма Коми Республикаса законодательствоöн.

Сылöн компетенцияö пырысь мукöд юалöм кузя Видзöдан-арталан палата дасьтö да сетö кывкöртöдъяс:

1) Коми Республикалöн Государственнöй Сöветса тшöктöмъяс, Коми Республикалöн Государственнöй Сöветса Веськöдлысьлöн да сiйöс вежысьяслöн корöмъяс подув вылын;

2) Коми Республикаса Юралысьлöн да Коми Республикаса Правительстволöн корöмъяс подув вылын;

3) Коми Республикалöн Государственнöй Сöветса комитетъяслöн корöмъяс подув вылын;

4) Коми Республикалöн Государственнöй Сöветса депутатъяслöн корöмъяс подув вылын.

Видзöдан-арталан палатаса кывкöртöдын Коми Республикаса государственнöй власьт органъясöн примитöм решениеяссö оз позь донъявны политика боксянь.»;

8) 23 статьяса 1 пунктын «да экспертно-аналитическöй» кывъяс киритны;

9) содтыны татшöм 261 статья:

|  |  |
| --- | --- |
| **«261 статья.** | **Коми Республикаса государственнöй чинын Видзöдан-арталан палатаын уджалысь йöзöс ошкан да наградитан пöрадок да условиеяс**  |

Коми Республикаса государственнöй чинын Видзöдан-арталан палатаын бура да сьöлöмсянь уджмогъяс збыльмöдысь йöзöс вермöны ошкыны да наградитны Видзöдан-арталан палатаöн йöзöдöм акт серти.».

2. Тайö Шуöмыс вынсялö сійöс официальнöя йöзöдöмсянь дас лун бöрын.

Коми Республикалöн

Государственнöй Сöветса

Веськöдлысь М.Д. Истиховская

Сыктывкар

2010 вося кöч тöлысь 23 лун

IV-8/34 №

Исакова 7 137 пас